VS002186
Datum: 2003-03-02T01:00:00.000+01:00
datum_sodbe_i_stopnje: 2007-01-09T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe kolena in goleni in njihove posledice
fischer: srednje hudi primeri
odskodnina: 4,700.000 SIT (primerna odškodnina), 3,290.000 SIT (končna odmera odškodnine ob upoštevanju 30% posledic oslabelosti grče zaradi bolezni, prebolene pred poškodbo)
opombe: II Ips 592/2008. Revizija tožene stranke je bila zavrnjena.

Opomba: 3,290.000 SIT (končna odmera odškodnine ob upoštevanju 30% posledic oslabelosti grče zaradi bolezni, prebolene pred poškodbo).
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Mlad moški, vojak na rednem služenju vojaškega roka.

## Škodni dogodek

Poškodba med izvajanjem vojaške vaje – med zavzemanjem ležečega položaja za streljanje je s kolenom udaril v skalo.

## Poškodba

Odlom grče desne golenice pod kolenom. Grča je bila pred poškodbo že oslabela zaradi prebolele Osgood Schlaterjeve bolezni. Odlom je bil tako le 70% posledica udarca.

## Telesne bolečine

1,800.000 SIT 10 dni stalne hude bolečine (jemanje analgetikov), stalne srednje hude 3 tedne, stalne blage 6 tednov, občasne blage 4 mesece, ki jih bo trpel tudi v bodoče.

#### Hospitalizacija

Operacija v spinalni anesteziji, 9 dni hospitalizacije.

#### Ambulantno zdravljenje

Prvotno je bilo zdravljenje ambulantno, 19 pregledov pri izbranem zdravniku in 11 pri specialistu.

#### Rehabilitacija

Zdraviliško zdravljenje 14 dni, 11 fizioterapij (poleg vsakodnevnih v zdravilišču) in še 3 mesece samostojno izvajanje vaj.

#### Nevšečnosti med zdravljenjem

1 teden povsem odvisen od osebja; 14 RTG slikanj, 3 blokade, 3 tedne nošenje longete oziroma mavca; opornica in bergle 5 mesecev.

## Strah

600.000 SIT Primarni strah – hipen. Sekundarni strah – hud 4 dni (pred operacijo, pregledi, blokadami), srednje hud za izid zdravljenja – 2 meseca kumulativno, blag strah pol leta, nakar je povsem prenehal.

## Zmanjšanje življenjske aktivnosti

2,250.000 SIT Zmanjšana sposobnost za opravljanje del, ki zahtevajo klečanje, počepanje, poskoke, dela z dolgotrajno hojo navzgor ali navzdol, po lestvi, odru, podestih; zmanjšana sposobnost za rekreativno dejavnost (nogomet, drsanje, rekreativni ples, potapljanje, plavanje, daljše vožnje s kolesom); zaradi tega kot mlad človek v najaktivnejšem življenjskem obdobju trpi blage do srednje bolečine. Zaradi ekonomskih težav je bil prisiljen končati izpite za upravljanje s stroji, kar sedaj tudi dela. Pred poškodbo je bil skladiščnik, vendar tega dela ne more več opravljati. Pri hoji je vidno šepanje, ker ne more klečati, je omejen pri igri z otroki in domačih opravilih.

## Skaženost

50.000 SIT Brazgotina na sprednji strani kolena, dolga 6 – 7 cm; je mnogo temnejša od okolice, nekoliko izbočena in se opazi že z velike oddaljenosti, kadar je oškodovanec v kopalkah ali kratkih hlačah. Brazgotina ne vzbuja odpora pri ljudeh in predstavlja le spremenjeno zunanjost.

---

OZ člen 179, 182